##  ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 121. schôdza

 Číslo: CRD-2284/2015

 765

**U z n e s e n i e**

**Ústavnoprávneho výboru Národnej rady Slovenskej republiky**

**z 3. decembra 2015**

k vládnemu návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1860)

###  Ústavnoprávny výbor Národnej rady Slovenskej republiky

**s ú h l a s í**

s vládnym návrhom zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1860);

 **B. o d p o r ú č a**

 Národnej rade Slovenskej republiky

vládny návrh zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1860) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru, aby výsledky rokovania Ústavnoprávneho výboru Národnej rady Slovenskej republiky v druhom čítaní z 3. decembra 2015 spolu s výsledkami rokovania ostatných výborov Národnej rady Slovenskej republikyspracoval do  písomnej spoločnej správy výborov Národnej rady Slovenskej republiky podľa zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a predložil ju na schválenie gestorskému výboru.

 Róbert Madej

 predseda výboru

overovatelia výboru:

Anton Martvoň

Edita Pfundtner

**P r í l o h a**

**k uzneseniu Ústavnoprávneho**

**výboru Národnej rady SR č. 765**

**z 3. decembra 2015**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony (tlač 1860)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. II sa za bod 2 vkladá nový bod 3, ktorý znie:

„3. V § 14 písm. d) sa slová „b), c), e), f), g), h), k) alebo l)“ nahrádzajú slovami „b), c), e), f), g), h), i), l,) alebo m)“.“.

Ostávajúce body sa primerane prečíslujú.

Ide o legislatívno-technickú úpravu, ktorá reflektuje zmenu v štruktúre § 14 vykonanú v rámci tlače 1723 (zákon o športe).

2. V čl. II bod 3 sa v úvodnej vete slová „písmená i) a j)“ nahrádzajú slovami „písmená j) a k)“ a označenie písmen „i)“ a „j)“ sa nahrádza označením písmen „j)“ a „k)“.

 Ide o legislatívno-technickú úpravu, ktorá reflektuje zmenu v štruktúre § 14 vykonanú v rámci tlače 1723 (zákon o športe).

3. V čl. II sa za bod 3 vkladá nový body 4, ktorý znie:

„4. V § 14 písm. n) sa slová „a) až k) alebo l)“ nahrádzajú slovami „a) až l) alebo m)“.“.

Ostávajúce body sa primerane prečíslujú.

 Ide o legislatívno-technickú úpravu, ktorá reflektuje zmenu v štruktúre § 14 vykonanú v rámci tlače 1723 (zákon o športe).

4. V čl. II sa za bod 4 vkladajú nové body 5 a 6, ktoré znejú:

„5. V § 71 ods. 3 písm. d) sa vypúšťa slovo „alebo“.

 6. V § 71 ods. 3 písm. e) sa bodka na konci nahrádza čiarkou a pripája sa slovo „alebo“.“.

Ostávajúce body sa primerane prečíslujú.

 Ide o legislatívno-technickú úpravu, ktorá reflektuje doplnenie § 71 ods. 2 o nové písmeno f).

5. V čl. II sa za bod 11 vkladá nový bod 12, ktorý znie:

„12. V § 85 ods. 1 sa za slová „§ 71 ods. 1“ vkladajú slová „alebo 2“.“.

Ostávajúce body sa primerane prečíslujú.

 Novú právnu úpravu v § 71 (bod 4) je potrebné zohľadniť aj v § 85 ods. 1.

6. V čl. II bod 12 sa slovo „tretej“ nahrádza slovom „štvrtej“.

 Ide o legislatívno-technickú úpravu, opravuje nesprávne použitý odkaz na tretiu vetu § 85 ods. 4, pričom správne má ísť o štvrtú vetu.

7. V čl. II bod 14 znie:

„14. V § 87 ods. 2 prvej vete sa spojka „a“ za slovami „48 hodín“ nahrádza čiarkou, za slová „72 hodín“ sa vkladajú slová „a pri trestných činoch terorizmu do 144 hodín“ a za slová „podľa § 72 ods. 3,“ sa vkladajú slová „ak § 83 ods. 3 neustanovuje inak,“.“.

 V porovnaní s navrhovaným znením je potrebné novelizáciu rozšíriť aj o väzbu na § 83 ods. 3.

8. V čl. II bod 17 sa v úvodnej vete slová „odsekom 5“ nahrádzajú slovami „odsekom 6“ a označenie odseku „5“ sa nahrádza označením odseku „6“.

 Ide o legislatívno-technickú úpravu, ktorou sa zohľadňuje skutočnosť, že v tlači 1714 už bol doplnený § 135 o nový odsek 5.

9. V čl. II bod 17 § 135 ods. 5 sa vypúšťa slovo „rozhodujúce“, slovo „zistenia“ sa nahrádza slovom „zistenie“, slová „§ 134 ods. 1“ sa nahrádzajú slovami „odseku 3 o spôsobe vedenia výsluchu svedka“ a druhá veta sa vypúšťa.

 Ide o gramatické a legislatívno-technické úpravy, ktoré spresňujú text právnej normy. Súčasne sa vypúšťa pre nadbytočnosť druhá veta, ktorá už vyplýva z § 263 ods. 3 písm. b).

10. V čl. II bod 19 znie:

„19. V § 192 ods. 3 prvej vete sa bodka na konci nahrádza bodkočiarkou a pripájajú sa tieto slová: „proti uzneseniu o nevzatí obvineného do väzby pre trestné činy terorizmu rozhodne nadriadený súd na neverejnom zasadnutí v lehote podľa § 73 ods. 5 alebo § 87 ods. 2 od predloženia veci na rozhodnutie.“.“.

 Ide o legislatívno-technickú úpravu pôvodne navrhovanej zmeny, ktorá rešpektuje aktuálnu štruktúru prvej vety § 192 ods. 3, t.j. dopĺňaný text sa má umiestniť na koniec vety a nie uprostred vety.

11. V čl. II bod 21 sa slová „§ 218 ods. 3“ nahrádzajú slovami „§ 218 ods. 1“ a slová „alebo teroristickou skupinou“ sa nahrádzajú slovami „teroristickou skupinou“.

 Ide o legislatívno-technickú úpravu, ktorá opravuje nesprávne označenie dotknutého ustanovenia v § 218, ako aj spresnenie novelizačnej inštrukcie.

12. V čl. II bod 22 úvodnej vete sa slovo „ktorí“ nahrádza slovom „ktorý“.

 Ide o gramatickú úpravu.

13. V čl. II bod 22 § 302 ods. 3 sa v celom texte za slovo „podľa“ vkladajú slová „§ 73 ods. 5 alebo“ a slovo „verejného“ sa nahrádza slovom „neverejného“.

 Navrhovaná zmena upravuje používaný vnútorný odkaz (je potrebné odkazovať aj na lehoty podľa § 73 ods. 5) a súčasne sa opravuje zrejmé nesprávnosť v použití slova „verejné“, nakoľko predmetom úpravy je neverejné zasadnutie.

14. V čl. II bod 26 znie:

„26. § 567l sa dopĺňa odsekom 3, ktorý znie:

„(3) Konanie začaté pred 1. januárom 2016 na súde príslušnom podľa § 16 ods. 1 písm. b) v znení účinnom do 31. decembra 2015 sa dokončí podľa predpisov účinných do 31. decembra 2015.“.“.

 Ide o legislatívno-technickú úpravu, ktorá zohľadňuje fakt, že v tlačí 1714 sa § 567l už doplnil o odsek 2, a teda tu je potrebné dopĺňať odsek 3 – význam ustanovenia nemení.

15. V čl. III bod 7 (§ 11 ods. 11) sa slová „predpisu.1da)“ nahrádzajú slovami „predpisu.1db)“.

 Ide o opravu nesprávne použitého odkazu.

16. V čl. III bod 7 sa slová „Poznámka pod čiarou k odkazom 1da znie: „1da) § 4a zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov.“.“ nahrádzajú slovami „Poznámky pod čiarou k odkazom 1da a 1db znejú: „1da) § 4a zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov. 1db) Zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov.“.“.

 Ide doplnenie chýbajúcej poznámky pod čiarou v časti týkajúcej sa odkazu 1db.

17. V čl. III bod 11 sa slovo „povinná“ nahrádza slovom „povinný“.

 Ide o opravu zjavnej gramatickej nesprávnosti.

18. V čl. IV bod 17 úvodnej vete sa slová „odseky 11“ nahrádzajú slovami „odsek 11“.

 Ide o opravu zjavnej gramatickej nesprávnosti.

19. V čl. IV sa za bod 20 vkladá nový bod 21, ktorý znie:

„21. V § 71 sa za slovo „služby vkladá čiarka a slovo „colníci“.“.

Ostávajúce body sa primerane prečíslujú.

 Ide o nadväzujúcu zmenu na možnosť vyčlenenia colníkov na účely plnenia úloh Policajného zboru vo vzťahu k preukazovaniu príslušnosti na plnenie týchto úloh (čl. IV bod 19 vládneho návrhu).

20. V čl. IV bod 21 (§ 76 ods. 4) sa slová „týkajúce sa hľadanej osobe“ nahrádzajú slovami „týkajúce sa hľadanej osoby“ a slová „po nezvestných osobách“ sa nahrádzajú slovami „po nezvestnej osobe“.

 Ide o opravu zjavnej gramatickej nesprávnosti v skloňovaní slová „osoba“ a používania jednotného čísla v časti „nezvestná osoba“.

21. V čl. IV bod 21 (§ 76 ods. 4) sa slovo „kedy“ nahrádza slovom „keď“.

 Ide o opravu zjavnej gramatickej nesprávnosti.

22. V čl. IV bod 24 (§ 81b ods. 2) sa slová „Policajného zboru“ nahrádzajú slovami „Policajnému zboru“.

 Ide o opravu zjavnej gramatickej nesprávnosti.

23. V čl. V bod 1 § 1 ods. 1 sa slovo „plnení“ nahrádza slovom „plní“ a slovo „vyplývajúcej“ sa nahrádza slovom „vyplývajúce“.

 Ide o opravu zjavnej gramatickej nesprávnosti.

V čl. V bod 1 § 1 ods. 1 sa za slovom „zabezpečenia obrany“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

V čl. V bod 2 § 1 ods. 3 sa za slovom „obrany“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

 V čl. V bod 3 sa slovo „zameranú“ nahrádza slovom „zamerané“ a slová „odkazom 1b až 1d“ sa nahrádzajú slovami „odkazom 1a až 1c“.

 Ide o legislatívno-technickú úpravu.

V čl. V bod 3 § 2 ods. 1 úvodnej vete sa za slovom „obrany“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

V čl. V bod 3 § 2 ods. 1 písm. a) sa vypúšťa slovo „bezpečnosť,“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

 V čl. V bod 9 úvodná veta znie: „V § 11 sa odsek 1 dopĺňa písmenami d) a e), ktoré znejú:“.

 Ide o legislatívno-technickú úpravu.

V čl. V bod 11 § 11 ods. 7 sa za slovom „obrane“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

V čl. V bod 11 § 11 ods. 8 sa za slovom „obrane“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

 V čl. V bod 12 sa v úvodnej vete slová „Za 14“ nahrádzajú slovami „Za § 14“ a v § 14a ods. 1 sa vypúšťajú slová „a § 14“.

 Ide o opravu zjavnej gramatickej nesprávnosti v úvodnej vete a vypustenie nesprávneho vnútorného odkazu v § 14a ods. 1.

V čl. V bod 13 sa slová „2 až 3“ nahrádzajú slovami „2 a 3“ sa slová „3 až 4“ sa nahrádzajú slovami „3 a 4“.

 Ide o legislatívno-technickú úpravu.

V čl. V bod 14 § 17 ods. 5 sa slovo „povinná“ nahrádza slovom „povinný“.

 Ide o opravu zjavnej gramatickej nesprávnosti.

čl. V bod 14 § 17 ods. 5 sa za slovom „obrany“ čiarka nahrádza slovom „a“ a  vypúšťajú sa slová „a bezpečnosti“.

V ustanovení sa navrhuje upraviť rozsah vecnej pôsobnosti Vojenského spravodajstva tak, aby objektom spravodajskej činnosti Vojenského spravodajstva bola obrana a obranyschopnosť Slovenskej republiky, ktoré sú ako súčasť bezpečnosti Slovenskej republiky zverené spravodajskej službe v pôsobnosti Ministerstva obrany Slovenskej republiky. Navrhovaná úprava znenia dotknutého ustanovenia zároveň zamedzí vzniku duplicity v právnom vymedzení vecnej pôsobnosti vojenskej spravodajskej služby s právnym vymedzením vecnej pôsobnosti civilnej spravodajskej služby.

Čl. V sa dopĺňa bodmi 15 a 16, ktoré znejú:

 „15. V § 20 ods. 3 sa slová „skutočností.1a)“ nahrádzajú slovami „skutočností.1c)“.

 16. V § 20a ods. 3 sa slovo „minister“ nahrádza slovom „riaditeľ“.“.

 Ide o legislatívno-technickú úpravu týkajúcu sa správneho odkazu na zákon o ochrane utajovaných skutočností (po novom ide o odkaz 1c). Súčasne sa v bode 16 zohľadňuje zmena vyvolaná zmenou systému riadenia Vojenského spravodajstva, tak ako je navrhnuté nové znenie § 3 ods. 1.

V čl. XI sa za slová „čiarka a“ vkladajú slová „pripájajú sa“.

Ide o legislatívno-technickú úpravu.